Kraftig hopp for nybilsalget
Antall nyregistrerte personbiler tok helt av mot slutten av forrige måned, og 13.854 enheter plasserte september på en historisk topp ifølge statistikk fra OFV. Aldri før har det i denne første høstmåneden blitt registrert flere personbiler. Noe av årsaken er å finne i leveringssituasjonen til Tesla. 848 nye Teslaer sendte merket nok en gang til topps på elbil- og 4x4-månedsstatistikken med Model X som landets mest foretrukne elbilmodell, firehjulstrekker og SUV. SAMLESAK: Alle viktige nyheter fra Paris-utstillingen Bare VW Golf befinner seg foran på modellstatistikken. Golf har heller ikke i år noen reelle utfordrere i konkurransen om å bli landets mest kjøpte bilmodell i 2016. 98 prosent av alle som nå velger Tesla ender opp med en 4x4-variant. Det er årsaken til at antallet AWD-biler endte på 42,9 prosent i september. Ikke siden desember 2006 har andelen vært høyere. Samtidig valgte 31,6 prosent bil hos de fem premiummerkene Audi, BMW, Mercedes, Tesla og Volvo som alle befant seg på ti-på-topp listen. Elbilandelen av bilsalget er igjen økende og utgjorde i september 19 prosent av totalen. Hybrider og ladbare hybrider utgjorde til sammen 29 prosent av registreringen i september.
Med Tesla i godt driv sto premiummerkene i september for nær en tredel personbilregistreringene. Mer enn fire av ti valgte bil med 4x4.